Държавен вестник, бр. 88, 2000 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  88
(5) Разходите по допълнителните пробовзе-
мания и анализи на води по ал. 3, повлияни от
конкретни обекти—замърсители, са за сметка
на собствениците на тези обекти, причинили
замърсяването.
Чл. 20. (1)Директорът на басейновата дирек-
ция след съгласуване с директора на Главна
дирекция “Води” може да заповяда временно
изключване от режима на тази наредба:
1. на някои параметри от приложенията в
случаи на изключителни географски или ме-
теорологични условия;
2. някои пресни води за рибни видове или
крайбрежни морски води за развъждане на че-
рупкови организми, когато те са подложени на
природно насищане с някои вещества и това
води до отклонение от нормите, посочени в
приложения № 1 и 2.
(2) В заповедта по ал. 1 се посочват причи-
ните, наложили временното изключване, и сро-
кът, за който се налага.
(3) Временното изключване от режима на
наредбата не може да поставя в опасност чо-
вешкото здраве и съществуващата екосистема.
(4) Копие от заповедта за временно изключва-
не от режима на наредбата се изпраща на минис-
търа на околната среда и водите в 7-дневен срок.
Чл. 21. (1) На всеки три години министърът
на околната среда и водите въз основа на дан-
ните, предоставени от директорите на басейно-
вите дирекции, изготвя доклад за състоянието
на водите от обхвата на наредбата, който съ-
държа информация относно:
1. водите, определени в съответствие с чл. 9
в обобщен вид;
2. ревизирането на определените води за риби
и черупкови организми;
3. включването на нови параметри за качес-
твото на тези води;
4. прилагането на изискващите се стойности
в приложения № 1 и 2;
5. данните за изключенията по чл. 20;
6. информация относно дейностите по при-
лагането на наредбата.
(2) Докладът по ал. 1 при поискване се пре-
доставя на разположение на обществеността и
може да служи за изпълнение на международ-
ните задължения на Република България.
Допълнителна разпоредба
§ 1. По смисъла на тази наредба:
1. “Норми за качество” означава стойности-
те за концентрацията на замърсяващи вещест-
ва във водите, дънните отложения и водните
организми и за показателите за качество на
водите в обхвата на тази наредба, посочени в
приложения № 1 и 2, които не трябва да бъдат
превишавани с оглед опазване на човешкото
здраве и околната среда.
2. “Води за обитаване от рибни видове” са
всички повърхностни пресни води във водните
обекти или части от тях, естествено местообита-
ние на рибни видове, класифицирани в две кате-
гории—за пъстървови и за шаранови видове.
3. “Води за развъждане на черупкови орга-
низми” са крайбрежните морски води или час-
ти от тях, както и вдадените в сушата морски
води, осигуряващи нормално съществуване и
възпроизводство на ракообразни и мекотели,
вкл. и чистота на добиваните от тях продукти за
консумация от човека.
4. “Екосистема” е екологична единица (при-
родно звено), състояща се от живи и неживи
компоненти, които са взаимосвързани помеж-
ду си и функционират като едно цяло.
5. “Крайбрежни морски води” означава во-
дата откъм сушата, оградена от линия, чиито
точки са на отстояние една морска миля от най-
близката точка на основната линия, от която се
измерва широчината на териториалните води,
като в устията на реките се разширява до грани-
цата на пресните води.
6. “Природно насищане” е процесът, при
който без човешка намеса някои вещества, на-
миращи се в окръжаващата природна среда, пре-
минават във водите на водния обект.
7. “Замърсяване на водите” е прякото или
непрякото въвеждане като резултат от човеш-
ката дейност на вещества, трептения и топлина
във водите, които могат да бъдат опасни за
човешкото здраве при консумация на риба и
рибни продукти и месо на черупкови организ-
ми от крайбрежни морски води и за водните
екосистеми и качеството на водите.
8. “Случайност” е явление или събитие, свър-
зано с “непредвидими обстоятелства” от Зако-
на за водите, настъпването на които е възмож-
но, но моментът на настъпването им не може
да бъде определен.
9. “Пробовземен пункт” е определена точка
от водния обект, в която се извършва пробовзе-
мане за анализ по параметрите на тази наредба.
10. “Пъстървови води” са водите, осигуря-
ващи или имащи възможност да осигурят ус-
ловия за обитаване от представители на
Salmonidae—балканска пъстърва, сивен, както
и от видове на Thymalus sp., Coregonus sp. и др.
11. “Шаранови води” са водите, осигурява-
щи или имащи възможност да осигурят усло-
вия за живот на представители от шарановите
риби (Cyprinidae) или други видове, като щука
(Esox lucius), Perca fluviatilis и др.
Преходни и заключителни разпоредби
§ 2. Наредбата се издава на основание чл. 135,
т. 8 от Закона за водите (ДВ, бр. 67 от 1999 г.).
§ 3. Сроковете за постигане на нормите по
приложения № 1 и 2 са 6 години от влизане в
сила на наредбата.
Министър на околната среда и водите:
Евд. Манева
Министър на земеделието и горите:
В. Върбанов
Министър на здравеопазването:
И. Семерджиев